2023. aasta Baieri parlamendivalimised

2023. aasta Baieri parlamendivalimised olid Saksamaal toimunud Baieri liidumaa Maapäeva (saksa Bayerischer Landtag) 19. koosseisu valimised, mis toimusid 8. oktoobril 2023. Samal päeval toimusid korraga ka Hesseni liidumaa Maapäeva valimised. Valimiste eel oli võimul Kristlik-Sotsiaalse Liidu (CSU) ja Vabade Valijate (FW) koalitsioon eesotsas peaminister Markus Söderiga (CSU). Baieri põhiseaduse kohaselt peavad Maapäeva valimised toimuma pühapäeval mitte varem kui 59 kuud ja mitte hiljem kui 62 kuud peale eelmise Maapäeva valimisi, välja arvatud juhul, kui Maapäev saadetakse ennetähtaegselt laiali, mispeale toimuvad valimised hiljemalt kuuendal pühapäeval laialisaatmise järel. Viimased Maapäeva valimised toimusid 14. oktoobril 2018, seega tohivad valimised toimuda perioodil 17. september kuni 10. detsember 2023. Alates 1978. aastast on kõik valimised toimunud septembri keskpaigast oktoobri keskpaigani. 15. novembril 2022 tegi Baieri valitsus ettepaneku valimiste korraldamisteks 8. oktoobril 2023, peale Maapäeva parteide ärakuulamist fikseeriti kuupäev 13. detsembril 2022. Sarnaselt teiste liidumaadega (välja arvatud Bremen, Hamburg ja Saarimaa) toimuvad valimised segasüsteemi alusel. Igal valijal on kaks häält - esimene hääl läheb kohaliku valimisringkonna lemmikkandidaadile, teine hääl läheb valija lemmiknimekirja kandidaadile administratiivringkonnas (valimised on avatud nimekirjadega), mandaatide jagamisel võetakse arvesse mõlemaid hääli. Minimaalne kohtade arv on 180, kohad jagatakse vastavalt rahvaarvule Baieri seitsme administratiivringkonna vahel (2018. aasta valimistel oli Ülem-Baieril 61, Švaabimaal 26, Kesk-Frangimaal 24, Alam-Frangimaal 19, Alam-Baieril 18, Oberpfalzil ja Ülem-Frangimaal mõlemal 16 kohta). Iga administratiivringkond on korraga valimisringkonnaks (Wahlkreis) ja on ka jagatud eraldi väiksemateks kohalikeks valimisringkondadeks (Stimmkreis), millest igaühest valitakse üks liige lihthäälteenamusega (esimesed hääled) ja ülejäänud mandaadid jaotatakse proportsionaalselt administratiivringkonna tasemel (teised hääled), 2022. aasta valimisseaduse järgi Sainte-Laguë meetodiga. Valimisringkondade arv on pool administratiivringkonna mandaatide koguarvust, kui administratiivringkonnal on paaritu arv mandaate, on eelis valimisringkondade mandaatidel. Valimiskünniseks on 5% koguhäältest (ühemandaadiliste ja nimekirjahäälte summa). Valimisõiguslikke kodanikke Baieris oli 9 430 600, valimas käis 6 895 807 ehk 73,12%. Ringkondade järgi jagunesid mandaadid järgmiselt: Koos samal päeval toimunud Hesse maapäeva valimistega võitsid valimistel parempoolsemad parteid. CSU valimistulemus palju ei muutunud, partei sai vaid 0.2% vähem hääli, kuid AfD ja FW tulemused olid 4% paremad kui 2018. aastal. Samas kõik föderaalvalitsuse parteid kandsid kaotusi - SPD ja rohelised teenisid kokku vaid 22.8% häältest ning FDP, jäänud alla 5% valimiskünnise, jäi Maapäevast välja. Valimiste tulemusena jätkus senine CSU-FW koalitsioon, olles suurendanud oma enamust 10 koha võrra. "Art. 16 - Bürgerservice". Baieri põhiseadus (saksa). 15. detsember 1998. Vaadatud 22. veebruaril 2023 – cit. via Baieri riigikantselei. (1) 3. Die Neuwahl findet frühestens 59 Monate, spätestens 62 Monate nach dem Tag statt, an dem der vorausgegangene Landtag gewählt worden ist. "Art. 18 - Bürgerservice". Baieri põhiseadus (saksa). 15. detsember 1998. Vaadatud 22. veebruaril 2023 – cit. via Baieri riigikantselei. (4) Die Neuwahl des Landtags findet spätestens am sechsten Sonntag nach der Auflösung oder Abberufung statt. "Wahl zum 18. Bayerischen Landtag in Bayern am 14. Oktober 2018" (PDF). Der Landeswahlleiter des Freistaates Bayern (saksa). Veebruar 2019. Originaali (PDF) arhiivikoopia seisuga 15. märts 2023. Vaadatud 22. veebruaril 2023. "Landtagswahl: Bayern soll am 8. Oktober 2023 wählen". Süddeutsche Zeitung (saksa). Vaadatud 22. veebruaril 2023. "Termin steht: Bayerische Landtagswahl am 8. Oktober 2023". BR24 (saksa). 13. detsember 2022. Vaadatud 22. veebruaril 2023. "Art. 36 Stimmen". Baieri liidumaa valimisseadus (saksa). 5. juuli 2002 – cit. via Baieri riigikantselei. Jeder Wähler hat zwei Stimmen, eine zur Wahl eines Stimmkreisabgeordneten und eine zur Wahl eines Wahlkreisabgeordneten. "LWG: Art. 5 Wahlkreis, Stimmkreis, Stimmbezirk - Bürgerservice". Baieri liidumaa valimisseadus (saksa). 5. juuli 2002. Vaadatud 22. veebruaril 2023 – cit. via Baieri riigikantselei. "Fundstelle GVBl. 2022 S. 218, 111-1-I, Gesetz zur Änderung des Landeswahlgesetzes". www.verkuendung-bayern.de (saksa). 23. mai 2022. §1, 9. Vaadatud 22. veebruaril 2023. "Landtagswahl - Ergebnisse in der Tabellenansicht für Bayern". landtagswahl2023.bayern.de. Vaadatud 30. oktoobril 2023. "Landtagswahl - Sitzeberechnung nach Wahlkreise". landtagswahl2023.bayern.de. Vaadatud 30. oktoobril 2023.